Θεατροπαιδαγωγική και ένταξη: Μια έρευνα για τις σχέσεις μεταξύ μαθητών/-τριών ελληνικής και μεταναστευτικής καταγωγής και τη δημιουργία ομάδας
Creators: name: Προυσανίδου, Αννα Μιχαήλ
Publisher: name: Aristotle University of Thessaloniki
Year: 2016
Subjects: Θεατροπαιδαγωγική
Ένταξη
Δημιουργία Ομάδας
Drama/Theatre Pedagogy
Inclusion
Group Bonding

description: Η παρούσα εργασία αφορά τη μελέτη της ένταξης των μαθητών/-τριών μεταναστευτικής καταγωγής στην τάξη, τις σχέσεις τους με εκείνους/-ες ελληνικής καταγωγής αλλά και τη δημιουργία ομάδας. Σκοπός της είναι να αναδείξει μια κατάλληλη παιδαγωγική μέθοδο ώστε να επιτευχθούν τα παραπάνω. Από τη βιβλιογραφία προκύπτει ότι το θέατρο στην εκπαίδευση διαθέτει μία τέτοια μορφοπλαστική ιδιότητα που επιτρέπει στους/στις συμμετέχοντες/-χουσες να προσεγγίσουν ο/η ένας/μία τον/την άλλο/-η, μέσα από τη θεατρική έκφραση. Εδώ το Θέατρο/Δράμα συναντά την Παιδαγωγική και πλέον ως Θεατροπαιδαγωγική επιχειρεί να ενώσει μέσα από το κοινό βίωμα και την βαθύτερη γνωριμία τους/τις μαθητές/-τριες μιας ετερόκλητης ομάδας, εντάσσοντας στο πλαίσιό της εκείνους/-ες που διαθέτουν μεταναστευτική καταγωγή. Προκειμένου αυτό να γίνει εφικτό, σχεδιάστηκε και πραγματοποιήθηκε από την ερευνήτρια στο πλαίσιο ενός Παιδαγωγικού Προγράμματος μετά το σχολείο, μία θεατροπαιδαγωγική παρέμβαση, βασισμένη στις αρχές της Διαπολιτισμικής Εκπαίδευσης και στην Υπόθεση της Επαφής. Βασικοί στόχοι, εκτός από την ένταξη, ήταν η συσπείρωση της ομάδας, η δημιουργία νέων διαύλων επικοινωνίας και φιλικών σχέσεων, η έκφραση των μαθητών/-τριών και η καλλιέργεια των κοινωνικών δεξιοτήτων. Δευτερευόντως, επιδιώχθηκε η ψυχαγωγία όσων συμμετείχαν. Η μελέτη που πραγματοποιήθηκε είχε πειραματική μορφή και χαρακτήρα έρευνας δράσης. Για τη συλλογή και την ανάλυση των δεδομένων αξιοποιήθηκαν τόσο ποσοτικές όσο και ποιοτικές ερευνητικές τεχνικές, των οποίων ο συνδυασμός θεωρήθηκε αποτελεσματικότερος για την εξαγωγή ασφαλέστερων συμπερασμάτων. Πιο συγκεκριμένα, για την άντληση προσωπικών πληροφοριών για τον/την κάθε μαθητή/-τρια χρησιμοποιήθηκαν ερωτηματολόγια. Ακόμη, για την απεικόνιση των σχέσεων χρησιμοποιήθηκε κοινωνιομετρικό τεστ στην αρχή και το τέλος της παρέμβασης. Συμπληρωματικά, αξιοποιηθήκαν τα δεδομένα από το ερευνητικό ημερολόγιο και την παρατήρηση της ερευνήτριας. Από τα δεδομένα, προέκυψε ότι έπειτα από την παρέμβαση παρατηρήθηκαν σε μικρότερο ή μεγαλύτερο βαθμό θετικές μεταβολές στις σχέσεις και τις στάσεις μεταξύ των μαθητών/-τριών. Αναλυτικότερα, μέσω των δράσεων επιτεύχθηκε σε βάθος γνωριμία, η οποία συντέλεσε στην αναθεώρηση της στάσης των παιδιών απέναντι στους/στις συμμαθητές/-τριές τους.
description: Η παρούσα εργασία αφορά τη μελέτη της ένταξης των μαθητών/-τριών μεταναστευτικής καταγωγής στην τάξη, τις σχέσεις τους με εκείνους/-ες ελληνικής καταγωγής αλλά και τη δημιουργία ομάδας. Σκοπός της είναι να αναδείξει μια κατάλληλη παιδαγωγική μέθοδο ώστε να επιτευχθούν τα παραπάνω. Από τη βιβλιογραφία προκύπτει ότι το θέατρο στην εκπαίδευση διαθέτει μία τέτοια μορφοπλαστική ιδιότητα που επιτρέπει στους/στις συμμετέχοντες/-χουσες να προσεγγίσουν ο/η ένας/μία τον/την άλλο/-η, μέσα από τη θεατρική έκφραση. Εδώ το Θέατρο/Δράμα συναντά την Παιδαγωγική και πλέον ως Θεατροπαιδαγωγική επιχειρεί να ενώσει μέσα από το κοινό βίωμα και την βαθύτερη γνωριμία τους/τις μαθητές/-τριες μιας ετερόκλητης ομάδας, εντάσσοντας στο πλαίσιό της εκείνους/-ες που διαθέτουν μεταναστευτική καταγωγή. Προκειμένου αυτό να γίνει εφικτό, σχεδιάστηκε και πραγματοποιήθηκε από την ερευνήτρια στο πλαίσιο ενός Παιδαγωγικού Προγράμματος μετά το σχολείο, μία θεατροπαιδαγωγική παρέμβαση, βασισμένη στις αρχές της Διαπολιτισμικής Εκπαίδευσης και στην Υπόθεση της Επαφής. Βασικοί στόχοι, εκτός από την ένταξη, ήταν η συσπείρωση της ομάδας, η δημιουργία νέων διαύλων επικοινωνίας και φιλικών σχέσεων, η έκφραση των μαθητών/-τριών και η καλλιέργεια των κοινωνικών δεξιοτήτων. Δευτερευόντως, επιδιώχθηκε η ψυχαγωγία όσων συμμετείχαν. Η μελέτη που πραγματοποιήθηκε είχε πειραματική μορφή και χαρακτήρα έρευνας δράσης. Για τη συλλογή και την ανάλυση των δεδομένων αξιοποιήθηκαν τόσο ποσοτικές όσο και ποιοτικές ερευνητικές τεχνικές, των οποίων ο συνδυασμός θεωρήθηκε αποτελεσματικότερος για την εξαγωγή ασφαλέστερων συμπερασμάτων. Πιο συγκεκριμένα, για την άντληση προσωπικών πληροφοριών για τον/την κάθε μαθητή/-τρια χρησιμοποιήθηκαν ερωτηματολόγια. Ακόμη, για την απεικόνιση των σχέσεων χρησιμοποιήθηκε κοινωνιομετρικό τεστ στην αρχή και το τέλος της παρέμβασης. Συμπληρωματικά, αξιοποιηθήκαν τα δεδομένα από το ερευνητικό ημερολόγιο και την παρατήρηση της ερευνήτριας. Από τα δεδομένα, προέκυψε ότι έπειτα από την παρέμβαση παρατηρήθηκαν σε μικρότερο ή μεγαλύτερο βαθμό θετικές μεταβολές στις σχέσεις και τις στάσεις μεταξύ των μαθητών/-τριών. Αναλυτικότερα, μέσω των δράσεων επιτεύχθηκε σε βάθος γνωριμία, η οποία συντέλεσε στην αναθεώρηση της στάσης των παιδιών απέναντι στους/στις συμμαθητές/-τριές τους.
description: Συνεργαζόμενα Τμήματα Πανεπιστήμιο Λε Μαν (Maine France, Γαλλία)